DA Den Europæiske Unions Tidende C 217/3

Kortfattede oplysninger fra medlemsstaterne om statsstøtte, der ydes i overensstemmelse med Kommissionens forordning (EF) nr. 1857/2006 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion af landbrugsprodukter, og om ændring af forordning (EF) nr. 70/2001

2009/C 217/03

Støtte nr.: XA 61/09

Medlemsstat: Estland

Region: Eesti

Støtteordningens benævnelse eller navnet på den virksomhed, der modtager en individuel støtte: Turuarendustoetus

Retsgrundlag:

1) Maaelu ja põllumajandusturu korraldamise seadus § 11 lõige 1 ja § 18 lõige 1 (RTI, 18.7.2008, 33, 202);

2) Põllumajandusministri 26.3.2008. a määrus nr 26 „Turuarendustoetuse taotlemise ja taotluse menetlemise kord, nende kulude loetelu, mille hüvitamiseks turuarendustoetust antakse, ning toetuse määr”.

Forventede årlige udgifter til ordningen eller det samlede individuelle støttebeløb: Det samlede maksimale beløb: 6 000 000 EUR (93,9 mio. EEK) eller årligt ca. 2 000 000 EUR (31 mio. EEK).

Maksimal støtteintensitet: Indtil 100 %

Gennemførelsesdato:

Ordningens eller den individuelle støttes varighed: Til den 31. december 2010

Målet med støtten: Øge afsætningsmulighederne for landbrugsprodukter eller anvende forsknings- og udviklingsresultater på landbrugsproduktionen.

Støtten til fremme af produktionen af kvalitetslandbrugsprodukter ydes i overensstemmelse med artikel 14. De støtteberettigede udgifter er forenelige med artikel 14, stk. 2, litra b), c) og d), (udgifter til indførelse af kvalitetssikringsordninger, såsom ISO's serie 9000 eller 14000, systemer på basis af risikoanalyse og kritiske kontrolpunkter (HACCP), sporingssystemer, systemer til sikring af ægthed og overholdelse af markedsnormer eller miljørevisionssystemer; udgifter til sammenstilling og offentliggørelse af vejledninger om god produktionspraksis; gebyrer til anerkendte certificeringsorganer for den første certificering af kvalitetssikringssystemer og lignende systemer.)

Den tekniske støtte til landbrugerne ydes i overensstemmelse med artikel 15. De støtteberettigede omkostninger er forenelige med artikel 15, stk. 2, litra a), c), d), e), og f), (støtte til markedsundersøgelser, støtte til fremme af landbrugsprodukter, støtte til tilrettelæggelse af og deltagelse i konkurrencer, udstillinger og messer og støtte til uddannelse).

Støtten ydes i form af subsidierede tjenesteydelser og omfatter ikke direkte betaling af penge til producenterne.

Berørt(e) sektor(er): Landbrugsproducenter (NACE-kode A1)

Den støttetildelende myndigheds navn og adresse:

Põllumajandusministeerium Lai 39/41 Tallinn EESTI/ESTONIA

Websted: http://www.agri.ee/toetused-2

Andre oplysninger: Denne meddelelse ændrer meddelelse XA 160/08.

Støtte nr.: XA 105/09

Medlemsstat: Spanien

Region: Cantabrien

Støtteordningens benævnelse: Compra de material vegetal de reproducción de categoría certificada en aplicación de las medidas fitosanitarias adoptadas para la erradicación y control de los organismos nocivos en Cantabria.

Retsgrundlag: Orden DES/53/2008, de 18 de agosto, por la que se establecen las bases reguladoras y la convocatoria para 2008 de las ayudas a la compra de material vegetal de reproducción de categoría certificada en aplicación de las medidas fitosanitarias adoptadas para la erradicación y control de los organismos nocivos en Cantabria.

Forventede årlige udgifter til ordningen: 6 000 EUR, som kan stige til 50 000 EUR.

Maksimal støtteintensitet:

1) 50 % af de støtteberettigede omkostninger til indkøb af planteformeringsmateriale, forudsat at beløbet ikke overstiger forskellen i markedsprisen på certificeret og ikkecertificeret materiale

2) Der trækkes følgende fra maksimumsbeløbet: a) eventuelle beløb, der modtages under forsikringsordninger, der dækker udgifter, som er omfattet af støtten b) udgifter, det ikke har været nødvendigt at afholde som følge af skadedyr eller sygdom, men som ellers skulle være afholdt.

Gennemførelsesdato: Fra offentliggørelsen af registreringsnummeret for ansøgningen om fritagelse på webstedet for Kommissionens Generaldirektorat for Landbrug og Udvikling af Landdistrikter.

Ordningens eller den individuelle støttes varighed: 2008-2013

Målet med støtten: Køb af certificeret planteformeringsmateriale, efter at der i den selvstyrende region Cantabrien er indført foranstaltninger til beskyttelse af plantesundheden for at udrydde og bekæmpe de skadegørere, der er opført i bilag I og II til kongelig anordning nr. 58/2005 af 21. januar 2005 og endnu ikke er til stede i Spanien, og de skadegørere, der ikke er opført i nævnte liste, om hvilke det ikke vides, om de hidtil har været i Spanien, og som anses for at udgøre en umiddelbar trussel mod EU, jf. artikel 14, stk. 1, i lov nr. 43/2002 og artikel 16, stk. 2, i kongelig anordning nr. 58/2005.

Støttens mål henhører under artikel 10, stk. 2, i forordning (EF) nr. 1857/2006: »Støtte i forbindelse med dyre- og plantesygdomme og skadedyrsangreb«.

Som støtteberettigede omkostninger anses de ekstraudgifter, som følger af behovet for at købe eventuelt certificeret planteformeringsmateriale, efter at den myndighed, der er ansvarlig for plantesundheden, har indført foranstaltninger til beskyttelse af plantesundheden for at udrydde og bekæmpe førnævnte skadegørere.

Berørt(e) sektor(er): Landbrug (vegetabilsk produktion)

Den støttetildelende myndigheds navn og adresse:

Gobierno de Cantabria Consejería de Desarrollo Rural, Ganadería, Pesca y Biodiversidad C/ Gutiérrez Solana s/n 39011 Santander ESPAÑA

Websted: http://boc.gobcantabria.es/boc/datos/MES%202008-09/OR%202008-09-01%20169/PDF/11876-11879.pdf

Andre oplysninger:

Dirección General de Desarrollo Rural C/ Gutiérrez Solana s/n 39011 Santander ESPAÑA Tel. +34 942207864 E-mail: fernandez_b@gobcantabria.es

Santander, 2. september 2008 El jefe de servicio de agricultura y diversificación rural Fdo. Benito FERNÁNDEZ RODRÍGUEZ-ARANGO

Støtte nr.: XA 166/09

Medlemsstat: Tyskland

Region: Hessen

Støtteordningens benævnelse eller navnet på den virksomhed, der modtager en individuel støtte: Gewährung von Beihilfen zur Bekämpfung von Tierseuchen nach den „Richtlinien der Hessischen Tierseuchenkasse über die Gewährung von Beihilfen“ (Beihilferichtlinien)

Retsgrundlag:

— § 71 Tierseuchengesetz der Bundesrepublik Deutschland,

— §§ 7 bis 11 Hessisches Ausführungsgesetz zum Tierseuchengesetz

Forventede årlige udgifter til ordningen eller det samlede individuelle støttebeløb, der ydes til virksomheden: Årlig støtte på ca. 2,25 mio. EUR (finansieres ud af de midler, som dyreejere indbetaler til Hessische Tierseuchenkasse, og til dels ud af delstatens midler)

Maksimal støtteintensitet: 100 %

Gennemførelsesdato: Støtten ydes fra den første dag efter modtagelse af Kommissionens kvittering for modtagelse med et identifikationsnummer, jf. artikel 20, stk. 2, i forordning (EF) nr. 1857/2006.

Ordningens eller den individuelle støttes varighed:

Målet med støtten: Som fastsat i artikel 10, stk. 1, i forordning (EF) nr. 1857/2006, drejer det sig i del A om støtte som kompensation for landbrugeres omkostninger til forebyggelse og bekæmpelse af dyresygdomme i form af udgifter til sundhedskontrol, prøver og andre undersøgelser, indkøb og anvendelse af vacciner. Støtten ydes i form af subsidierede tjenesteydelser og omfatter ikke direkte betaling af penge til producenter. Hessische Tierseuchenkasse overtager udgifterne til tjenesteydelserne og betaler tjenesteyderne. Bruttostøtteintensiteten overstiger ikke 100 %.

I forbindelse med tjenesteydelserne drejer det sig hovedsagelig om veterinære aktiviteter og udgifter til undersøgelser i sammenhæng med gennemførelsen af sundhedskontrol, prøver og andre forebyggende foranstaltninger, vaccinationer samt tilskud til indkøb af vacciner.

Som fastsat i artikel 10, stk. 2, i forordning (EF) nr. 1857/2006, drejer det sig i del B om støtte som kompensation for landbrugeres tab som følge af dyresygdomme. Støtten beregnes ved hjælp af markedsværdien af de dyr, der er døde som følge af sygdomme, eller af de dyr, der blevet aflivet efter offentligt påbud som led i et obligatorisk offentligt forebyggelses- eller udryddelsesprogram. Støtten er begrænset til tab som følge af dyresygdomme, for hvilke myndighederne officielt har anerkendt et udbrud. Bruttostøtteintensiteten overstiger ikke 100 %.

Støttemodtagerne er små og mellemstore virksomheder som omhandlet i forordning (EF) nr. 800/2008.

Støtten vedrører ikke foranstaltninger, for hvilke det i EF-bestemmelserne er fastsat, at udgifterne til sådanne foranstaltninger skal bæres af landbrugsbedriften. Artikel 10, stk. 7, i forordning (EF) nr. 1857/2006 tages i betragtning.

Berørte sektorer: Alle besætninger af kvæg, svin, får, geder og fjerkræ i Hessen.

Den støttetildelende myndigheds navn og adresse:

Hessische Tierseuchenkasse Alte Schmelze 11 65201 Wiesbaden DEUTSCHLAND

Websted: Tierseuchengesetz, Hessisches Ausführungsgesetz zum Tierseuchengesetz

http://www.hessischetierseuchenkasse.de/ (Retsgrundlag)

Støttedirektiver

http://www.hessischetierseuchenkasse.de/PDF/0904%20Entwurf%20Richtlinie%20Hessen.pdf

Andre oplysninger: —

Støtte nr.: XA 170/09

Medlemsstat: Frankrig

Region: Departementet Puy-de-Dôme

Støtteordningens benævnelse eller navnet på den virksomhed, der modtager en individuel støtte: Aides en faveur de la maîtrise de la fièvre catarrhale ovine dans le Puy-de-Dôme

Retsgrundlag:

— artikel 10 i Europa-Kommissionens forordning (EF) nr. 1857/2006

— articles L 1511-1 et suivants du code général des collectivités territoriales,

— arrêté du 15 décembre 2008 modifiant l'arrêté du 1er avril 2008 définissant les zones réglementées relatives à la fièvre catarrhale du mouton (JORF no 0292 du 16 décembre 2008),

— délibération du 27 mars 2009 du Conseil général du Puy-de-Dôme.

Forventede årlige udgifter til ordningen eller det samlede individuelle støttebeløb: 150 000 EUR

Maksimal støtteintensitet: 80 %.

Gennemførelsesdato: Fra den dato, hvor Kommissionens Generaldirektorat for Landbrug og Udvikling af Landdistrikter har offentliggjort registreringsnummeret for fritagelsesanmodningen på sin hjemmeside.

Ordningens eller den individuelle støttes varighed: 2009

Målet med støtten: I 2007 blev departementet Puy-de-Dôme ramt af bluetonguevirusset af serotype 8. Denne sygdom har ikke blot direkte konsekvenser (sygdom, dødelighed, kastninger og produktionstab), men også indirekte konsekvenser (midlertidig eller permanent sterilitet hos handyr og uregelmæssige brunsttider).

Handyrenes sterilitet kan vare i over tre måneder, før deres forplantningsevne igen er fuldstændigt retableret. Handyr, der har udvist kliniske tegn, er derfor uegnede til den bedækningssæson, der er begyndt i september 2008, navnlig hvad angår opdræt af får.

Dette medfører flere risici:

handyrene kan have haft skjulte kliniske tegn, som opdrætterne ikke har opdaget. Der er stor sandsynlighed for, at de er sterile

anvendes der handyr med nedsat forplantningsevne kan det medføre, at et stort antal hundyr ikke bliver drægtige. Hvis der ikke skrides tidligt ind, kan produktionen komme til at lide under det i det kommende produktionsår.

Ud over vaccinationerne (vaccinerne finansieres af EU) ønsker Conseil général du Puy-de-Dôme at gennemføre to foranstaltninger:

kontrol af handyrenes sæd (tyre og væddere): ved hjælp af en mikroskopiundersøgelse kan der foretages en hurtig diagnosticering, hvorved man kan frasortere de handyr, som kan have været i kontakt med bluetonguevirusset.

ultralydsundersøgelse af hundyr (køer, kvier og får): dermed kan det tidligt konstateres, om hundyrene ikke er drægtige, så en fornyet bedækning kan foretages, og samtidig frasorteres de hundyr, der kan have været i kontakt med bluetonguevirusset.

Dette har til formål:

at begrænse de skadevirkninger, der kunne følge, hvis produktionen i 2009 påvirkes af et for lavt fertilitetsniveau

at overtage en del af omkostningerne ved de regelmæssige analyser, som skal udføres for besætninger, der er ramt af bluetonguevirusset.

Der udbetales ingen direkte støtte til opdrættere; støtten ydes til de organisationer, der får til opgave at gennemføre de ovennævnte subventionerede foranstaltninger. Der drages omsorg for, at ingen opdrætter, hvis bedrift ikke opfylder Fællesskabets kriterier for små og mellemstore virksomheder, drager fordel af denne støtte. Med dette forbehold ydes støtten i form af støttede tjenesteydelser, som alle opdrættere får adgang til uden krav om medlemskab af producentorganisationer eller andre strukturer.

Berørt(e) sektor(er): Kvæg-, fåre- og gedesektoren.

Den støttetildelende myndigheds navn og adresse:

Conseil général du Puy-de-Dôme 24 rue Saint Esprit 63033 Clermont-Ferrand Cedex 1 FRANCE

Websted: http://deliberations.cg63.fr/NetelibInternetDocs/ConseilGeneral/2009/03/26/Deliberation/T0231.pdf

Andre oplysninger: —

Støtte nr.: XA 183/09

Medlemsstat: Spanien

Region: Comunitat Valenciana

Støtteordningens benævnelse: Asociación criadores caballos de pura raza española de la Comunidad Valenciana

Retsgrundlag: Resolución de la Consellera de Agricultura Pesca y Alimentación, que concede la subvención basada en una línea nominativa descrita en la ley 17/2008 de presupuestos de la Generalitat

Forventede årlige udgifter til ordningen: 120 000 EUR i løbet af 2009.

Maksimal støtteintensitet: 100 % af de støtteberettigede udgifter

Gennemførelsesdato: Fra offentliggørelsen af registreringsnummeret for ansøgningen om fritagelse på webstedet for Kommissionens Generaldirektorat for Landbrug og Udvikling af Landdistrikter.

Varighed: Hele 2009

Målet med støtten: At gennemføre planen for fremme af udbredelsen af fuldblodsheste, der er opdrættet i Valencia-regionen (artikel 15 i forordning (EF) nr. 1857/2006).

Som støtteberettigede omkostninger anses materiale, der er nødvendigt for at føre stambogen, tjenester ydet af tredjemand (udarbejdelse af stamtræer og teknisk bistand til husdyrsektoren) (artikel 16). Heri indgår også omkostninger til gennemførelse af programmet for fremme af udbredelsen af fuldblodsheste og afholdelse af hestestævner med dette for øje (artikel 15).

Berørt(e) sektor(er): Avlere og ejere af spanske fuldblodsheste

Den støttetildelende myndigheds navn og adresse: Conselleria de Agricultura, Pesca y Alimentación

Websted: http://www.agricultura.gva.es/especiales/ayudas_agrarias/pdf/precval09.pdf

Andre oplysninger: —